**D-ÉG Thermoset Épületgépészeti Áruház Kft. "felszámolás alatt"**

**Tájékoztatás munkavállalók, volt munkavállalók részére!**

A felszámolási eljárást szabályozó 1991. évi IL. törvény a csődeljárásról és a felszámolási eljárásról jogszabály /továbbiakban: „Csődtörvény”/alapján az alábbiakról tájékoztatjuk T. volt és jelenlegi Munkavállalókat!

1. A D-ÉG Thermoset Épületgépészeti Áruház Kft. felszámolási eljárást megelőző volt képviselője részére a Csődtörvény előírja, hogy a munkavállalókat köteles értesíteni a felszámolási eljárás elrendeléséről /Cstv. 31. § (1) bek. e) pont/
2. A munkavállalók felé fennálló adóst terhelő munkabér és egyéb bérjellegű tartozások felszámolási költségnek minősülnek, ideértve
   1. a munkaviszony megszűnésekor járó végkielégítést,
   2. a kollektív szerződésben, illetve a munkaszerződésben meghatározott juttatásokat,
   3. a munkáltatót a munkaviszony jogellenes megszüntetésével összefüggésben terhelő fizetési kötelezettségeket
   4. munkaerő-kölcsönzési szerződésből eredő munkabért és egyéb bérjellegű juttatásokat,
   5. iskolaszövetkezettel megkötött szerződésben foglalt, az iskolaszövetkezetnek járó díjból a feladatteljesítés során személyesen közreműködő iskolaszövetkezeti tagok részére járó díj és a díjhoz kapcsolódó egyéb juttatások összegét

/Cstv. 57. § (2) bek. a) pont/

1. A munkavállalók felé fennálló, adóst terhelő munkabér és egyéb bérjellegű tartozások jogosultját nyilvántartásba vételi díj fizetési kötelezettség nem terheli /Cstv. 46. § (7) bek./
2. Az 1994. évi LXVI. törvény a Bérgarancia Alapról jogszabály alapján a bérgarancia-eljárás keretében:

* a felszámolás vagy kényszertörlési eljárás alatt álló gazdálkodó szervezetnek a munkavállalóval szemben fennálló kiegyenlíthetetlen bértartozásából,
* a felszámolás alatt álló kölcsönbevevő által a kölcsönbeadó részére a kölcsönzött munkavállaló után meg nem fizetett kölcsönzési díjból,
* a felszámolás alatt álló gazdálkodó szervezetnek az iskolaszövetkezet részére meg nem fizetett szolgáltatási díjból

a Bérgarancia Alapról szóló törvény által meghatározott összeg megelőlegezhető- /1994. évi LXVI. tv. 1§ (1) bek.)/